Leonas Valkūnas (1914)

Leonas Valkūnas (1914 m. vasario 23 d. Berniūnai, Naujamiesčio valsčius – 1990 m. balandžio 21 d.) – klasikinės filologijos tyrėjas, literatūrologas, vertėjas.

 Biografija 
1933 m. baigė Panevėžio berniukų gimnaziją, 1938 m. – Vytauto Didžiojo universitetą (klasikinę filologiją). Nuo 1945 m. dėstė Vilniaus universitete, 1960–1976 m. Klasikinės filologijos katedros vedėjas; docentas (1969).

Iš senosios graikų ir lotynų kalbų išvertė antikinės literatūros kūrinių; iš lotynų – kitų filologinių ir filosofinių darbų, taip pat reikšmingų Lietuvos istoriografijos veikalų (Petro Dusburgiečio „Prūsijos žemės kroniką“, 1985; Alberto Kojalavičiaus‑Vijūko „Lietuvos istoriją“, 1989).

Sūnus – fizikas Leonas Valkūnas.

 Literatūra 
 Klasikinės filologijos riteris Leonas Valkūnas, parengė Dalia Dilytė. Vilniaus universiteto leidykla, 2016. 

 Šaltiniai 
 Leonas Valkūnas

Kategorija:Lietuvos filologai
Kategorija:Vilniaus universiteto dėstytojai
Kategorija:Lotynistai